प्रवर्तन निदेशालय (ईडी) ने अब बीबीसी के खिलाफ फेमा उल्लंघन का मामला दर्ज किया है। सूत्रों ने बताया कि ईडी ने विदेशी फंडिंग में अनियमितता के लिए बीबीसी इंडिया के खिलाफ मामला दर्ज किया है। फरवरी में, आयकर (आई-टी) विभाग की एक टीम ने मीडिया समूह ब्रिटिश ब्रॉडकास्टिंग सर्विस (बीबीसी) के मुंबई स्टूडियो और दिल्ली में कार्यालय में 'सर्वे' किया था।
बीबीसी ने तब कहा था कि वह अधिकारियों को पूरा सहयोग कर रहा है। बीबीसी ने एक ट्वीट में कहा था, आयकर अधिकारी इस समय नई दिल्ली और मुंबई में बीबीसी के कार्यालयों में हैं और हम पूरा सहयोग कर रहे हैं। हमें उम्मीद है कि इस स्थिति को जल्द से जल्द सुलझा लिया जाएगा।
सर्वेक्षणों के बाद, आयकर विभाग ने कहा था कि उसने स्थानांतरण मूल्य निर्धारण दस्तावेज के संबंध में कई विसंगतियां पाई हैं। इसने यह भी कहा कि बीबीसी द्वारा दिखाई गई आय और लाभ भारत में ऑपरेशन के पैमाने के अनुरूप नहीं हैं।अब सूत्रों ने दावा किया है कि ईडी ने आई-टी सर्वे के आधार पर बीबीसी के खिलाफ फॉरेन एक्सचेंज मैनेजमेंट एक्ट (फेमा) के उल्लंघन का केस दर्ज किया है।